মৌলভীবাজার প্রতিনিধি | ১৮ নভেম্বর ২০১৯, সোমবার, ৯:০২
পিয়াজের অস্বাভাবিক মূল্য বৃদ্ধির প্রতিবাদে গতকাল মৌলভীবাজারে প্রগতিশীল সংগঠনগুলো প্রতিবাদ সমাবেশ ও বিক্ষোভ মিছিল করেছে। বিকাল ৪টায় শহরের চৌমোহনায় এ বিক্ষোভ সমাবেশে সভাপতিত্ব করেন যুব ইউনিয়নের সভাপতি অ্যাডভোকেট মাসুক আহমদ। ছাত্রফ্রন্টের বিশ্বজিৎ নন্দীর সঞ্চালনায় সমাবেশে বক্তব্য রাখেন যুব ইউনিয়নের জেলা সাধারণ সম্পাদক জাহাঙ্গির জয়েস, ছাত্রফ্রন্টের জেলা সভাপতি রেহনুমা রুবাইয়াত, ছাত্র ইউনিয়নের জেলা সভাপতি সুবিনয় রায় শুভ। সমাবেশে সংহতি জানিয়ে বক্তব্য রাখেন সিপিবির সাধারণ সম্পাদক নিলিমেষ ঘোষ বলু, বাসদের জেলা আহ্বায়ক অ্যাডভোকেট মাইনুর রহমান মগনু।